ಬಿಗಿಯಾದ ಪ್ಯಾಂಟ್ ಧರಿಸಿದ್ದಕ್ಕೆ ಸಂಸತ್ತಿನಿಂದ ಹೊರದಬ್ಬಿಸಿಕೊಂಡ ಸಂಸದೆ..! ತಾಂಜೇನಿಯಾ: ಬಿಗಿಯಾದ ಪ್ಯಾಂಟ್ ಧರಿಸಿದ್ದಕ್ಕಾಗಿ ಸಂಸದೆಯನ್ನು ಸಂಸತ್ತಿನಿಂದ ಹೊರಗೆ ಕಳುಹಿಸಿರುವ ಘಟನೆ ತಾಂಜೇನಿಯಾದಲ್ಲಿ ನಡೆದಿದೆ. ಸಂಸದೆ ಕಂಡೆಸ್ಟರ್ ಸಿಚ್ವಾಲೆ ಅವರು ಟೈಟ್ ಪ್ಯಾಂಟ್ ಹಾಕಿ ಬಂದಿದ್ದಕ್ಕೆ ಕ್ಷಮೆಯಾಚಿಸಬೇಕೆಂದು ಸಂಸತ್ತಿನ ಮಹಿಳಾ ಜನಪ್ರತಿನಿಧಿಗಳು ಕರೆ ನೀಡಿದ್ದಾರೆ. ಅಲ್ಲದೇ ಸಂಸದ ಹುಸೇನ್ ಅಮರ್, ಸಿಚ್ವಾಲೆಯ ವಿಚಿತ್ರ ಉಡುಪನ್ನು ವಿರೋಧಿಸಿ ಪ್ರತಿಭಟನೆ ನಡೆಸಿದ್ದಾರೆ. ಸಂಸತ್ತು ಸಮಾಜದ ಪ್ರತಿಬಿಂಬವಾಗಿದೆ. ನಮ್ಮ ಸಂಸತ್ತಿನ ನಿಯಮದ ಪ್ರಕಾರ ಮಹಿಳಾ ಜನಪ್ರತಿನಿಧಿಗಳು ಬಿಗಿಯಾದ ಜೀನ್ಸ್ ಧರಿಸುವುದನ್ನು ನಿಷೇಧಿಸಲಾಗಿದೆ. ನಮ್ಮ ಕೆಲವು ಸಹೋದರಿಯರು ವಿಚಿತ್ರವಾದ ಬಟ್ಟೆಗಳನ್ನು ಧರಿಸುತ್ತಿದ್ದಾರೆ. ಅವರು ಸಮಾಜಕ್ಕೆ ಏನು ತೋರಿಸುತ್ತಿದ್ದಾರೆ? ಎಂದು ಹುಸೇನ್ ಅಮರ್ ಪ್ರಶ್ನಿಸಿದ್ದಾರೆ. ಇದರ ಬೆನ್ನಲ್ಲೇ ಸ್ಪೀಕರ್ ಜಾಬ್ ನ್ಡುಗೈ, ಹೋಗಿ ಸರಿಯಾಗಿ ಬಟ್ಟೆ ಧರಿಸಿ. ಆ ಬಳಿಕ ಬಂದು ನಮ್ಮೊಂದಿಗೆ ಕಲಾಪಕ್ಕೆ ಮತ್ತೆ ಸೇರಿಕೊಳ್ಳಿ ಎಂದು ಸಿಚ್ವಾಲೆಯನ್ನು ಹೊರ ಕಳುಹಿಸಿದ್ದಾರೆ. ಸಂಸದೆಯರ ಉಡುಪುಗಳ ಬಗ್ಗೆ ದೂರು ಸ್ವೀಕರಿಸಿದ್ದು ಇದೇ ಮೊದಲಲ್ಲ ಎಂದು ಹೇಳಿರುವ ಸ್ಪೀಕರ್, ಅನುಚಿತ ಬಟ್ಟೆ ಧರಿಸುವವರಿಗೆ ಪ್ರವೇಶ ನಿರಾಕರಿಸಲು ಸೂಚನೆ ನೀಡಿದ್ದಾರೆ. Share Continue Reading